### 15.    Beslutning om etablering af skovbegravelsesplads på [adresse]

**Åbent**

Sagsnr.: 326-2019-26254       J.nr.: 01.03.03           Dokumentnr.:
326-2020-34506

**Sagstype**

Beslutning.

**Resume og sagens baggrund**

Ejer af [adresse] ønsker at etablere en skovbegravelsesplads.
Kirkeministeriet skal give tilladelse til, at der oprettes en kommunal
gravplads, og det overordnede ansvar for gravpladsen ligger hos kommunen som
offentlig myndighed. Løbende drift og administration varetages af ansøger uden
omkostninger for kommunen. Sagen lægger op til, at udvalget træffer beslutning
om, hvorvidt kommunen er sindet at fremme sagen og indgå de nødvendige aftaler
for den ansøgte skovbegravelsesplads.

**Indstillinger**

Direktøren indstiller, at

1.    der gives
fuldmagt til ansøger mhp. at kunne ansøge kirkeministeriet om tilladelse til at
etablere en skovbegravelsesplads.

2.    administrationen
foretager den fornødne sagsbehandling og træffer de nødvendige aftaler, som
beskrevet.

3.    administrationen,
efter etablering, fører et årligt tilsyn.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

[adresse]
har ansøgt om landzonetilladelse til at anlægge en skovbegravelsesplads i
Møllervænget Skoven på et område på ca. 3,75 ha (bilag 1).

[adresse] ønsker, i
samarbejde med Kalundborg Kommune, at stille det udpegede skovstykke (bilag 2)
til rådighed som skovbegravelsesplads. Der er gode tilkørselsforhold til
arealet, der primært består af 90 årige bøgetræer. Skovbegravelsespladsen vil
være en mulighed for alle, uanset trosretning, da jorden ikke er indviet.

Ernst Carlsen medfører, at
det primære formål med skovdriften på arealet ikke længere er træproduktion, og
at den løbende aktive hugst af træer begrænses til plejetiltag af hensyn til
skovbegravelsespladsen.

Udpegningen til
skovbegravelsesplads medfører ingen begrænsning i offentlighedens lovlige
færdsel i området.

Jfr. Lov om begravelse og
ligbrænding skal Kirkeministeriet give tilladelse til, at der oprettes en
kommunal gravplads, og det kræves af Kirkeministeriet, at det overordnede
ansvar for gravpladsen ligger hos kommunen som offentlig myndighed.
Kirkeministeriet vil herunder skulle godkende vedtægterne (bilag 3) for
skovbegravelsespladsen.

Maja Thomsen tilbyder i samarbejde med Skovbegravelse ApS og
Landinspektør firmaet Bonefeld & Bystrup v. Svend Smedegaard at stå for at
udarbejde et udkast til ansøgning til Kirkeministeriet på vegne af Kalundborg
Kommune samt udarbejde det fulde kontraktgrundlag mv. (bilag 4).

[adresse] har indledt et
samarbejde med virksomheden Skovbegravelse ApS, der administrerer [www.skovbegravelse.nu.](http://www.skovbegravelse.nu/) Denne platform vil håndtere den
indledende informationsformidling til borgerne, indtil at selve urnen skal
nedsættes (bilag 5). [adresse] står efterfølgende for det praktiske på stedet og kontakten til familien, indtil urnen
er nedsat og dækket til. [adresse] står også for fremvisninger og
forhåndsreservationer af gravsteder.

Baseret på det foreslåede aftalegrundlag, og for at en
Frank Koch kan blive en realitet i [adresse], forudsættes det, at
Kalundborg Kommune forpagter skovarealet af [adresse]. Forpagtningsafgiften udgør
0 kr. (se bilag 6).

Der udarbejdes endvidere en
driftsaftale (bilag 7) mellem Kalundborg Kommune og [adresse], som bl.a.
fastlægger, at Maja Thomsen forestår den daglig drift af skovbegravelsespladsen, og
modtager betalingen for køb, reservationer mv. af gravstederne.

Prisen for en urneplads skal
fastsættes i samarbejde med kommunen.

Kalundborg Kommune indgår også en
administrationsaftale (bilag 8) med Skovbegravelse ApS, som påtager sig den
administrative håndtering af begravelsesprotokollen. Selskabet aflønnes af
skovejeren i form af blandt andet et administrationsgebyr. Mellem
administrationsselskabet og skovejer indgås en samarbejdsaftale. Derudover
tinglyses der en deklaration på ejendommen, som sikrer, at skovgravpladsen er
fredet i en 10-årig periode fra sidste urnenedsættelse.

Kommunen skal
meddele fuldmagt til, at ansøger kan søge en tilladelse hos kirkeministeriet
til at oprette en begravelsesplads.

Kommunen skal
meddele en landzonetilladelse til den ændrede anvendelse af skovarealet.

Kommunen skal ikke stå for den
løbende drift og administration af skovgravpladsen, og der er ingen
omkostninger for kommunen i forbindelse med etableringen og den fremtidige
drift.

Kommunen gennemfører en årlig
kontrol på skovbegravelsespladsen, herunder kontrol af gravprotokollen.

**Økonomiske konsekvenser**

Ingen.

**Bilag**

|  |  |
| --- | --- |
| Bilag 1 - Ansøgning om skovbegravelsesplads på [adresse] | 326-2020-35816 |
| Bilag 2 - Oversigtskort for skovbegravelsesplads | 326-2020-36842 |
| Bilag 3 - Udkast til vedtægter for skovbegravelsesplads | 326-2020-35842 |
| Bilag 4 - Ansøgningsproces for en skovbegravelsesplads | 326-2020-35827 |
| Bilag 5 - Organisationsdiagram for skovgravplads i privatejet skov | 326-2020-35863 |
| Bilag 6 - Udkast til forpagtningsaftale for skovbegravelsesplads | 326-2020-35824 |
| Bilag 7 - Udkast til driftsaftale for skovbegravelsesplads | 326-2020-35848 |
| Bilag 8 - Udkast til administrationsaftale for skovbegravelsesplads | 326-2020-35846 |